open-index/open-wikipedia-markdown huggingface dataset:
Нови мешани дијалекти на полскиот јазик

мини|300x300пкс|Новите мешани дијалекти на картата на полски дијалекти според Станислав Урбањчик

**Новите мешани дијалекти на полскиот јазик** - општа дефиниција за поновите дијалекти на полскиот јазик оформени со мешањето на говорите користени од страна на полските населеници кои се доселиле на западните, односно т.н. вратени територии по 1945 година. Поради јазичната различност помеѓу населението на новите територии на Полска, која често оневозможувала комуникација помеѓу нив, стандардната форма на полскиот јазик многу брзо ги заменила говорите. Како резултат на тоа, овие територии сега имаат само литературен јазик со малку регионални црти зависни од првобитните говори на новото население. Денес мешаните дијалекти покриваат поголем простор отколку што е назначено на дијалектолошките карти и се појавуваат и на територии каде се користат и други полски говори, како на пример варминскиот и мазурскиот.

Мешаните дијалекти ги сочинувале: 
* говорите користени од населението кое претходно живеело на некогашните источни територии (покраини) - севернопокраински (Литванија и Белорусија) и јужнопокраински (Украина);
* говорите на населението кое живеело во Полска - мазовскиот, малополскиот и големополскиот;
* остатоците од полските говори, кои се користеле на повратените територии и покрај влијанието на германскиот јазик.

Полски говор се појавил:
* на териториите на Западното Поморје заменувајќи го западнопоморскиот дијалект на долногерманскиот јазик;
* на териториите на Долна Шлеска заменувајќи го шлескиот дијалект на германскиот јазик;
* на териториите на поранешната Источна Прусија заменувајќи го долнопрускиот дијалект на долногерманскиот јазик.

Станислав Урбањчик ги дели новите мешани дијалекти на три групи:
* *јужна* со доминација на малополските селани;
* *северозападна* со доминација на големополско-кујавско-поморските селани и Полјаците од Украина;
* *северна* со доминација на мазовските селани и Полјаците од Литванија и Белорусија.

Категорија:Полски дијалекти
Реон

мини|250п|<center>Печат на VII белградски реон од 1947
**Реон** — месност определена со некакви географски, економски и сл. признаци; дел од населено место определено со некакви признаци. Го одликува одредена географско-територијална еднородност и особеност. Спрема големината може да се издвојат микро, мезо и макрореони. 

Исто така, реон може да биде административно територијална единица во уредувањето на некои држави, на пр. Русија, Белорусија и др. Понекогаш реонот се смета и за синоним за регија.

## Поделба на реоните
Во однос на нивната функционална класификација и издвојување се разликуваат следните видови реони:
* *економски*
* *физичко-географски*
* *физиономски*
* *функционални*

## Поврзано
* Регија
* Територија

## Наводи

## Литература
* Мастило, Наталија (2005): * Речник савремене српске географске терминологије*, Географски факултет, Београд

Категорија:Географија
Категорија:Регионална географија
Категорија:Политичка географија
Категорија:Галицизми
Пеперутка (филм од 1973)

**„Пеперутка“** (српски: *Лептирица*) - југословенски филм од 1973 година, во режија на Ѓорѓе Кадиевиќ, според расказот на Милован Глишиќ. Главните улоги ги играат: Петар Божовиќ, Мирјана Николиќ, Слободан Перовиќ, Васја Станковиќ и Танасие Узуновиќ. Филмот, кој е снимен во селото Зелиње крај Зворник, е првиот српски хорор-филм и еден од ретките фантастични филмови во југословенската кинематографија. 
мини|Плакатот за филмот „Пеперутка“

## Синопсис
Дејството на филмот се одвива во едно село во кое стариот воденичар слуша чудни звуци што доаѓаат од шумата. Додека тој спие, воденичниот камен наеднаш престанува да се врти, а едно суштество во облик на човек, но со црни раце и долги заби и нокти го каснува за вратот. По оваа воведна сцена, филмот ја прикажува љубовната романса меѓу сиромашното момче Страхиња (го игра Божовиќ) и убавата девојка Радојка (ја игра Николиќ), ќерката на газдата Живан (го игра Перовиќ) кој не ѝ дозволува да се омажи за Страхиња. Разочаран, Страхиња го напушта селото и заминува во Зарожје, каде среќава група селани кои раскажуваат за проколнатата воденица при што тој ја прифаќа понудата да работи како воденичар. Страхиња ја поминува ноќта во воденицата, го преживува нападот на необичното суштество и го дознава неговото име - Сава Стевановиќ. Потоа, селаните ја прашуваат најстарата жена во соседното село дали во близината се наоѓа гробот на таков човек. Откако го наоѓаат местото каде што бил закопан Сава, тие го прободуваат со кол низ затворениот ковчег, но од него успева да излета една пеперутка. За да му вратат за услугата, селаните му помагаат на Страхиња да ја грабне Радојка и да ја доведе во Зарожје. Во текот на ноќта, додека селаните се подготвуваат за свадбата, Страхиња кришум влегува во собата во која спие Радојка и, додека ја соблекува, открива крвава дупка на нејзините гради, а врз основа на тоа сфаќа дека таа била во ковчегот. Тогаш, Радојка ги отвора очите и се претвора во грдо, влакнесто суштество кое го јавнува Страхиња и го носи до гробот на Сава, а таму го тера да го извлече колот од ковчегот. Тогаш, суштеството исчезнува, а од гробот излегува друго такво суштество кое Страхиња го прободува со колот. На крајот од филмот, Страхиња лежи неподвижно на земјата а над неговата глава пеперутката мавта со крилата. 

## Наводи

Категорија:Југословенски филмови
Категорија:Филмови од 1973 година
Категорија:Српски филмови
Категорија:Филмови на Ѓорѓе Кадиевиќ
Категорија:Филмови со Танасие Узуновиќ
Категорија:Филмови со Петар Божовиќ
Категорија:Филмови со Слободан Перовиќ
Категорија:Филмови на српски јазик
Категорија:Филмови за вампири
Убавината на порокот

**„Убавината на порокот“** (српски: *Лепота порока*) — југословенски филм од 1986 година, во режија на Живко Николиќ, според расказот на Милован Глишиќ. Главните улоги ги играат: Петар Божовиќ, Мира Фурлан, Ева Рас, Милутин Караџиќ, Ален Нури, Инес Котман и Мира Бањац. 
Режија: ић
 

## Синопсис
Дејството на филмот се одвива во Црна Гора, каде во заостанатите планински села постои обичај мажот да ја убие својата неверна жена удирајќи ја со дрвен чекан по главата. Во едно такво село, Лука (го игра Караџиќ) се жени со убавата Јаглика (ја игра Фурлан). Тие живеат сиромашно и затоа ја прифаќаат понудата на нивниот соселанец Ѓорѓе, наречен Жорж (го игра Божовиќ), да се преселат на морскиот брег. Таму, Лука работи во фабриката за производство на сол, а Јаглика се вработува во еден нудистички камп. Таа е традиционално воспитана и со ужас ги гледа голите луѓе кои се одмораат во кампот, но под влијание на двајца млади туристи (ги играат Нури и Котман), таа постепено ја открива својата сензуалност. На крајот од филмот, Лука и Јаглика се враќаат во селото, каде тој ја носи во планината со намера да ја убие на традиционалниот начин, но наместо тоа, се убива себе. 

## Наводи

Категорија:Југословенски филмови
Категорија:Филмови од 1986 година
Категорија:Српски филмови
Категорија:Филмови на Живко Николиќ
Категорија:Филмови со Ален Нури
Категорија:Филмови со Мира Фурлан
Категорија:Филмови со Петар Божовиќ
Категорија:Филмови со Мира Бањац
Категорија:Филмови со Милутин Караџиќ
Категорија:Филмови со Ева Рас
Категорија:Филмови на српски јазик
Категорија:Филмови на српскохрватски јазик
Категорија:Филмови чие дејствие се одвива во Црна Гора
Пернег

мини|десно|250п|Манастирот во Пернег.
**Пернег** () — општина во округот Хорн, Долна Австрија. Во 2018 г. општината зафаќала вкупно  и броела 701 жител.

## Географија
Општината е сместена во Шумската четврт на Долна Австрија, со положба во североисточниот дел на земјата. Околу 43&nbsp;% од Пернег е зафатен со шуми.

### Населени места
[мини|десно|исправено|Статуа на светецот [Јован Непомучки во капела крај патот Пернег - Поселсдорф.]]
Општината опфаќа осум села, тука наведени со нивните атарски површини (во хектари) по податок од 2016 г., населението според состојбата на ) и нивните изворни имиња:

* Ецелсрајт (*Etzelsreith*; 243,38 ха,  жит.)
* Лендорф (*Lehndorf*; 358,90 ха,  жит.)
* Лудвајсхофен (*Ludweishofen*; 216,63 ха,  жит.)
* Недерсдорф (*Nödersdorf*; 340,20 ха,  жит.)
* Пернег (*Pernegg*; 691,06 ха,  жит.)
* Поселсдорф (*Posselsdorf*; 594,67 ха,  жит.)
* Рајсдорф (*Raisdorf*; 644,50 ха,  жит.)
* Штанингерсдорф (*Staningersdorf*; 567,78 ха,  жит.)

## Историја
Првиот писмен наод за Пернег го среќаваме во 1112 г. од летописот на манастирот „Св. Ѓорѓи“. Во 1230 г. местото добило право да биде трговиште.

## Население

## Поврзано
* Шумска четврт

## Наводи

## Надворешни врски

* Литература за Пернег во Долноавстриската покраинска библиотека 
* Стручни написи за Пернег Долнавстриската библиографија на Долноавстрискиот институт за крајознание 
* Слики од Пернег во Топографската збирка на Долноавстриската покраинска библиотека 
* 

Категорија:Градови во Долна Австрија
Категорија:Општини во Долна Австрија
Категорија:Хорн (округ)
Варде (река)

**Варде** (на дански: *Varde Å*) — река на полуостровот Јиланд, во Данска. Со должина од околу 40 километри, е трет најдолг водотек во Данска чие сливно подрачје има површина од 1,088 квадратни километри. Реката тече низ општините Варде и Есбјерг, формирајќи ја границата меѓу нив по делови од своето течение.

Реката Варде настанува со спојувањето на вливот на реките Гриндстед и Ансагер. Околу 300 метри (303 м) низводно од таа точка, поголемиот дел од течението на реката е пренасочено преку јаз во каналот Ансагер од каде се влева во вештачкото езерод Карлсгарде и се користи за производство на хидроелектрична енергија во Хидроелектраната Карлсгарде во близина на Варде. Реката продолжува да тече околу градот Вар и се влева во заливот Хо Буг, северно од Есбјерг.

Варда е единствената голема приливска река во Данска чиј излез не е регулиран со насипи и влезни порти. Како резултат на тоа, реката останува под влијание на природните сили; на пример, плимата и осеката во заливот кои влијаат и на нивото на водата и на протокот на вода во горното течение па сè до истеката од езерото Карлсгарде.

Категорија:Реки во Данска
Мадумско Езеро

**Мадумско Езеро** или **Мадум** (на дански: *Madum Sø*) — најголемо езеро во полуостровот Химерланд во Јиланд, Данска. Езерото зафаќа површина од 2,04 квадратни километри и има длабочина од 7,5 метри во најдлабоката точка. Тоа е важно место станиште на птици и популарно место за капење.

Мадумското Езеро, најверојатно е од ледничко потекло, односно настанало и се развило од дупка на ледничка снежна јама - шуплина формирана со топење на ледничкиот мраз, останат од кватернернското ледено доба. Езеро Мадум е прогласено за "Лобелија-езеро", според растението Lobelia dortmanna, што укажува на многу висок квалитет, чистота и бистрина на водата.

## Наводи


Категорија:Езера во Данска
Џулија ди Нуно

**Џулија ди Нуно** (родена во година) е италијанска математичарка, специјалист по стохастичка анализа и финансиска математика, која работи како професор по математика на Ословскиот универзитет, со асоцијативно назначување во Норвешкото училиште за економија. Освен по нејзиното истражување ди Нуно е позната по промовирањето на математиката во Африка.

## Образование и кариера
Ди Нуно добила диплома по математика од Миланскиот универзитет во 1998 година, вклучувајќи го истражувањето на стохастичките функции, со Јуриј Розанов. Се преселила на Павијскиот универзитет за докторските студии, продолжувајќи со Розанов како неформален ментор, но под официјален надзор на Еугенио Регацини. Докторирала во 2003 година; нејзината дисертација била: *За стохастичката диференцијација со апликации за минимални варијанти на опкружување*. Таа се приклучила на Ословскиот универзитет во 2003 година и ја додала нејзината припадност кон Норвешкото училиште за економија во 2009 година.

## Активизам
Ди Нуно е претседателка на Европскиот комитет на математички друштва за Земјите во равој, а работела и на промоција да младите истражувачи да ја посетат Африка и да основаат "Новоформирани регионални центри на извонредност" таму. Меѓународниот совет за индустриска и применета математика во 2019 година и ја доделил Су Бакин наградата за оваа работа, цитирајќи ја "долготрајната евиденција активно и ефикасно ги поттикнува врвните математички истражувања и образование во развојот на африканските држави".

## Книги
Со Бернт Карстен Оксендал и Френк Проске, ди Нуно е соавтор на книгата *Малјавин пресметка за Леви процесите со апликации во финансирањето* (Спрингер, 2009). Таа исто така ги ко-уредувала *Напредните математички методи за финансиите* (Спрингер, 1011) со Оксендал.

## Наводи

## Надворешни врски

* Home page 
* 

Категорија:Италијански математичари
Категорија:Норвешки математичари
Категорија:Математичарки
Полет Либерман

**Полет Либерман** ( - ) била француска математичарка, специјализирана за диференцијална геометрија.

## Ран живот и образование
Либерман била една од трите сестри, родени во семејство на руско-украински еврејски имигранти во Париз. Таа започнала да студира во 1938 година, во École normale supérieure de jeunes filles, колеџ во Севр, за обучување на жените да станат наставници, но била спречена да ја преземе агрегацијата и да стане учителка, поради анти-еврејските закони покренати за време на германската окупација. Наместо тоа, таа започнала да истражува, под надзор на Ели Картан. Во 1942 година, таа и нејзиното семејство избегале од Париз за Лион, каде што две години се криеле од нацистите. По ослободувањето на Париз во 1944 година, таа се вратила во Севр и ги завршила своите студии.

## Кариера
Кратко подучувала во Дуаи, а потоа по двегодишно студирање со Џ. Х. К. Вајтхед на Оксфордскиот универзитет се вратила на учителската позиција во Стразбур. Но, со охрабрување од Картан, таа го продолжила своето истражување, објавувајќи го својот прв труд во 1949 година, оставајќи го училиштето, заради истражувачката позиција во Centre national de la recherche scientifique (Националниот центар за научно истражување) во 1951 година, и завршувајќи ја докторска дисертација за симплектичка геометрија во 1953 година, под надзор на Чарлс Ересман. Се здобила со факултетска позиција на Ренскиот универзитет, а се преселила на Парискиот универзитет во 1966 година. Кога универзитетот се поделил, во 1968 година, таа се преселила на Париз Дидро универзитетот, од кој и се пензионирала во 1986 година.

## Наводи

Категорија:Француски математичари
Категорија:Математичарки
Категорија:Француски Евреи
Инеке де Мортел

**Инеке де Мортел** е белгиска применета математичарка во Шкотска, каде што е професор по применета математика на универзитетот Св. Ендрјус, директор за истражување на Училиштето за математика и статистика во Св. Ендрус, како и претседател на Единбуршкото математичко друштво. Нејзиното истражување се однесува на компјутерското и математичкото моделирање на сончевата физика, а особено на Сончевата корона.

## Образование и кариера
Де Мортел магистрирала по математика во 1997 година во КУ Леувен. Го завршила докторатот по сончева физика во 2001 година на Универзитетот Св. Ендрјус; нејзината дисертација, *Теоретски и опсервациски аспекти на распространетоста на брановите во Сончевата Корона*, била надгледувана од Алан Худ. Таа останала во Св. Ендрјус како постдокторски истражувач и научен соработник, станувајќи читател таму во 2008 година и професор во 2013 година.

## Признанија
Во 2005 година, де Мортел станала соработник на Кралското астрономско друштво. Во 2009 година ја освоила Филип Леверхулм наградата за астрономија и астрофизика. Таа била избрана во Кралското друштво од Единбург во 2015 година, а претходно била ко-претседавач на придружното друштво, Младинската академија на Шкотска.

## Наводи

## Надворешни врски

* Home page 

Категорија:Белгиски математичари
Категорија:Шкотски математичари
Категорија:Математичарки
Категорија:Членови на Кралското друштво на Единбург
Вера Кублановскаја

**Вера Николаевна Кублановскаја** (родена Тотубалина,  -  година) била руска математичарка, забележана по својата работа во развојот на пресметковни методи за решавање на спектралните проблеми на алгебрата. Таа го предложила QR алгоритмот за пресметување на сопствените вредности и сопствените вектори во 1961 година, кој бил именуван како еден од десетте најважни алгоритми на дваесеттиот век. Овој алгоритам бил предложен, независно, од страна на англискиот компјутерски научник Џон Г. Ф. Френсис во 1959 година.

Кублановскаја е родена во 1920 година во Крокхона, мало село во близина на Белозерск во Вологда област, Русија. Студирала математика на Ленинградскиот државен универзитет и се приклучила на ленинградскиот оддел на Стеклов институтот за математика на Академијата на науки на СССР во 1948 година, каде што работела целиот свој живот. Во првите години на институтот од 1948 до 1955 година, нејзините научни истражувања се однесувале на јадрените реактори, под надзор на Леонид Канторович. Потоа, таа ја бранела својата кандидатска дисертација "Примена на аналитичко продолжување во бројчените методи на анализа" во 1955 година. Во 1972 година ја бранела својата докторска дисертација "Примена на ортогоналните трансформации во решавањето на проблемите во алгебрата".

## Белешки

## Наводи

* .
* .
* .

Категорија:Руски математичари
Категорија:Математичарки
Категорија:Советски математичари
Категорија:Починати во Санкт Петербург
Драган Гиновски

**Драган Гиновски - Гино** (роден на  година во ) — македонски музичар, најпознат како рок гитарист на музичката група Архaнгел и Темпера.

## Животопис
 
Драган Гиновски дипломирал на Металуршкиот факултет во 1993 година. Слободното време го поминувал во поправка на гудачки инструменти. Соработувал со Горан Трајковски, Александар Вељанов, *Moons*, *Mooger-fooger*, *V.I.S. Vox*.

На возраст од 15 години тој ја формирал групата „*Gino de Gagi*“. Во 1988 година, заедно со Ристо Вртев и Дејан Аргировски-Ушко го основал македонскиот бенд Архангел. Во Архангел бил до 2011 година, кога се приклучил на Темпера.

Оженет е со пејачката Андријана Јаневска. Двојката има два сина, Димитар (2011) и Кристијан (2015). Сопственици се на музичкото студио Гиновски.

## Надворешни врски
* Студио Гиновски 

Категорија:Живи луѓе
Категорија:Македонски гитаристи
Категорија:Архангел
Венецот на Петрија (филм)

**„Венецот на Петрија“** (српски: *Петријин венац*) - југословенски филм, во режија на Срѓан Карановиќ, заснован врз истоимениот роман на Драгослав Михаиловиќ. Главните улоги ги играат: Мирјана Карановиќ, Драган Максимовиќ, Павле Вуисиќ, Марко Николиќ итн. Филмот е снимен во Сењскиот рудник, а Мирјана Карановиќ се појавува во својата прва филмска улога, додека улогата на старата Петрија ја толкува натуршчикот Даринка Живковиќ. Како инспирација за ликот на Петрија била Милена Стефановиќ од рударската населба Равна река, во близината на Ќуприја.

## Синопсис
Дејството во филмот се одвива во мало рударско место во Србија, во периодот пред, за време и по Втората светска војна. Во него се раскажува за трагичниот животен пат на неписмената селанка Петрија (ја игра Карановиќ) и за нејзиниот живот со тројцата мажи кои ги сакала. Нејзиниот живот е исполнет со стрпливост, разочарувања, надеж и љубов, претворајќи се во симбол на човечката победа.

## Наводи

Категорија:Југословенски филмови
Категорија:Филмови засновани на романи
Категорија:Српски филмови
Категорија:Филмови на Срѓан Карановиќ
Категорија:Филмови со Мирјана Карановиќ
Категорија:Филмови со Драган Максимовиќ
Категорија:Филмови со Павле Вуисиќ
Категорија:Филмови со Марко Николиќ
Категорија:Филмови на српски јазик
Категорија:Филмови чие дејствие се одвива во Србија
Категорија:Филмови од 1980 година
Црква „Св. Пантелејмон“ - Ехлоец

**Свети Пантелејмон** — главна селска црква во селото Ехлоец.

Црквата се наоѓа во средишниот дел на селото Ехлоец.

## Историја

Црквата била изградена во 1850 година. Големиот иконостас е дело на мијачките мајстори.

## Галерија


Податотека:Викиекспедиција во Копачка 171.jpg|Камбанаријата црквата
Податотека:Викиекспедиција во Копачка 173.jpg|Влезот во црквата
Податотека:Викиекспедиција во Копачка 174.jpg|Плочка со името
Податотека:Викиекспедиција во Копачка 176.jpg|Поглед на црквата
Податотека:Викиекспедиција во Копачка 177.jpg|Апсидата на црквата


## Поврзано
* Кичевско архијерејско намесништво
* Втора кичевска парохија
* Ехлоец

## Наводи

## Надворешни врски

Категорија:Ехлоец
Ехлоец
Категорија:Дела на Дебарската школа
Џамија (Другово)

**Џамија (Другово)** — главна и единствена џамија во селото Другово, во Општина Кичево, Македонија.

## Историја

Џамијата била завршена во 2016 година.

## Наводи

Категорија:Другово
Категорија:Џамии во Општина Кичево
Категорија:Џамии во Кичевското муфтиство
Национална класа (филм)

**„Национална класа до 785 ccm“** — југословенски филм од 1979 година, во режија на Горан Марковиќ. Главните улоги ги играат: Драган Николиќ, Богдан Диклиќ, Горица Поповиќ, Раде Марковиќ, Александар Берчек, Оливера Марковиќ, Воја Брајовиќ, Бора Тодоровиќ, Ирфан Менсур, Миќа Томиќ итн. „Национална класа“ е вториот филм на Марковиќ, истакнат претставник на т.н. прашка школа во југословенската кинематографија. Главниот лик во филмот е типичен претставник на карактеризациските стремежи на прашката школа во тематизирањето на современата урбана младина: тој е динамичен, независен индивидуалец кој не се вклопува во општествената средина, но неповратно е заробен во малограѓанските окови. Насловната песна за филмот ја пее Дадо Топиќ, а другите песни ги пеат Оливер Драгојевиќ, Слаѓана Милошевиќ, Оливер Мандиќ и браќата Вранешевиќ.

## Синопсис
Бранимир Брене Митровиќ, познат како Флојд (го игра Николиќ), е млад човек од предградието на Белград, кој со својата „Застава 750“ се натпреварува во трките со автомобили во националната класа. Истовремено, тој има бројни љубовни врски, иако е во врска со девојката Шилја (ја игра Поповиќ). Пред последната трка во сезоната се наоѓа на второто место и мора да победи за да биде шампион. Меѓутоа, тој добива повик да се оди на отслужување на воениот рок. За да избегне обврската, Флојд се обидува да се запише на факултет, при што запознава една убава девојка. Истовремено, еден негов пријател (го игра Брајовиќ) го запознава со младото момче Миле (го игра Диклиќ) кој има болни бубрези. Притоа, Миле се согласува да оди на медицинскиот преглед наместо Флод, со цел тој да ја избегне војничката обврска. Меѓутоа, на прегледот се утврдува дека Миле во меѓувреме оздравел, така што Флојд мора да се јави во касарната. Истовремено, Шилја му кажува дека е бремена, па нејзините родители и родителите на Флојд набрзина им организираат свадба при што Миле прифаќа да му биде кум на Флојд. Ден пред свадбата, Флојд победува, но судијата ја поништува трката. Потоа, веднаш по свадбата, Флојд се качува во возот на пат за касарната, а единствено Миле доаѓа да го испрати на станицата.  

## Наводи

Категорија:Југословенски филмови
Категорија:Српски филмови
Категорија:Филмови од 1979 година
Категорија:Филмови на Горан Марковиќ
Категорија:Филмови со Драган Николиќ
Категорија:Филмови со Богдан Диклиќ
Категорија:Филмови со Горица Поповиќ
Категорија:Филмови со Раде Марковиќ
Категорија:Филмови со Ирфан Менсур
Категорија:Филмови со Миќа Томиќ
Категорија:Филмови со Маја Лалевиќ
Категорија:Филмови со Александар Берчек
Категорија:Филмови со Оливера Марковиќ
Категорија:Филмови со Воја Брајовиќ
Категорија:Филмови со Бора Тодоровиќ
Категорија:Филмови со Данило Бата Стојковиќ
Категорија:Филмови на српски јазик
Категорија:Филмови чие дејствие се одвива во Белград
Категорија:Филмови чие дејствие се одвива во Србија
80. западен меридијан

**80. западен меридијан** — меридијан со должина која се протега од Северниот Пол низ Северноледениот Океан, Северна Америка, Атлантскиот Океан, Карипското Море, Средна Америка, Јужна Америка, Тихиот Океан, Јужниот Океан и Антарктикот до Јужниот Пол.

На Антарктикот, меридијанот ја дефинира западната граница на британската присвоена територија на Антарктикот и поминува низ присвоената територија на Чиле - двете присвоени територии се преклопуваат.

80. западен меридијан образува голема кружница со 100. источен меридијан.

## Места
Почнувајќи од Северниот Пол и упатувајќи се кон југ до Јужниот Пол, 80. западен меридијан поминува низ:

:

## Поврзано

* 79. западен меридијан 
* 81. западен меридијан

Категорија:Меридијани
Категорија:Граници на Обединетото Кралство
75. западен меридијан

**75. западен меридијан** — меридијан со должина која се протега од Северниот Пол преку Северноледениот Океан, Северна Америка, Атлантскиот Океан, Карипско Море, Јужна Америка, Тихиот Океан, Јужниот Океан и Антарктикот до Јужниот Пол.

Средното сончево време на овој меридијан е основа за источниот часовен појас ( UTC-5  стандардното средно време).

Станиците што припаѓаат на Националната метеоролошка служба на САД започнуваат да поднесуваат временски извештаи кога средното сончево време на овој меридијан е 8:00 часот. Извештајот за временската сосотојба завршува 30-40 минути подоцна и податоците се користат за да се создаде временска прогноза за тековниот ден.

75. западен меридијан образува голема кружница со 105. источен меридијан.

## Места
Почнувајќи од Северниот Пол и упатувајќи се на југ кон Јужниот Пол, 75. западен меридијан поминува низ:

:

## Поврзано

* 74. западен меридијан 
* 76. западен меридијан

## Наводи

Категорија:Меридијани
Црква „Св. Никола“ - Иванчишта

**Свети Никола** — главна селска црква во селото Иванчишта.

Црквата се наоѓа во средишниот дел на селото Иванчишта.

## Историја

Црквата била изградена во средината на  век. Фреските во внатрешноста на црквата се дело на Кузман Фрчкоски од Галичник. Дел од иконите потекнуваат од 1907 и 1908 година, а ги изработил иконописецот Митре Донев од селото Гари.

## Галерија


Податотека:Викиекспедиција во Копачка 179.jpg|Поглед на црквата
Податотека:Викиекспедиција во Копачка 180.jpg|Камбанаријата црквата
Податотека:Викиекспедиција во Копачка 181.jpg|Фреска над влезот во црквата
Податотека:Викиекспедиција во Копачка 182.jpg|Влезот во црквата
Податотека:Викиекспедиција во Копачка 183.jpg|Плоча со името на црквата
Податотека:Викиекспедиција во Копачка 184.jpg|Припратата на црквата
Податотека:Викиекспедиција во Копачка 185.jpg|Спореден влез
Податотека:Викиекспедиција во Копачка 188.jpg|Поглед на црквата
Податотека:Викиекспедиција во Копачка 186.jpg|Апсидата на црквата


## Поврзано
* Кичевско архијерејско намесништво
* Втора кичевска парохија
* Иванчишта

## Наводи

## Надворешни врски

Категорија:Иванчишта
Иванчишта
Категорија:Дела на Дебарската школа
Аснес

алт=Аснес|мини|Аснес
**Аснес** е град во општина Одшеред во северозападниот дел на Зеланд во Данска. Се наоѓа на околу 90 километри западно од Копенхаген.  Има население од 2.901 жители (1  јануари 2015).  Градот е дом на сала за пливање, спортска сала, фолклорна данска школа , трговскиот центар Аснес центар, гимназијата Одшерет и голема производствена локација за НКТ кабли .

## Поважни личности

* Кристијан Поулсен (р. 1980) — поранешен фудбалер, победјувајќи на 454 натпревари; редовен член на фудбалската репрезентација на Данска со 92 настапи

Аснес се наоѓа во близина на данската маршрута 21 и има запирање на Odsherred Jernbane , завршува во Холбек и го поврзува со возови Копенхаген.

## Наводи


Категорија:Населени места во Данска
Кристијан Поулсен

**Кристијан Бјoрншој Поулсен** (роден на 28 февруари 1980 година) — дански поранешен фудбалер. По започнувањето на кариерата со Холбек , тој настапувал за голем број европски клубови како дефанзивен играч од средниот ред, освојувајќи го данското првенство со Копенхаген, германскиот куп со Шалке 04 и УЕФА Лигата на Европа со шпанскиот тим Севиља, подоцна играл за италијанскиот клуб Јувентус  во Серија А, како и за премиерлигашот Ливерпул , францускиот Евиан и холандскиот Ајакс.

Тој бил редовен член на фудбалската репрезентација на Данска од неговото деби во 2001 година и има остварено 92 настапи, постигнувајќи шест гола за својата земја.  Тој ја претставувал Данска на Светското првенство во 2002 година, Светското првенство во 2010 година и Европското првенство во 2004 година. Поулсен бил именуван за Дански играч на годината под 21 година и ја освоил наградата за *Данскиот играч на годината 2005 и 2006 година ; прв кој ја освоил две години по ред.*

## Клупска кариера

Категорија:Фудбалери на Европско првенство 2012
Категорија:Фудбалери на Светско првенство 2010
Категорија:Фудбалери на ФК Севиља
Категорија:Фудбалери во Серија А
Категорија:Фудбалери на ФК Шалке 04
Категорија:Фудбалери од Премиер Лига
Категорија:Фудбалери на ФК Ливерпул
Категорија:Фудбалери од Ла Лига
Категорија:Фудбалери на ФК Јувентус
Категорија:Фудбалери од Бундеслигата
Категорија:Фудбалери на ФК Ајакс
Категорија:Дански фудбалери
Категорија:Фудбалери на Светско првенство 2002
Категорија:Живи луѓе
Категорија:Родени во 1980 година
Категорија:Статии со надворешни врски на дански
Калмарска Унија

**Калмарска Унија** (норвешки, дански, шведски: *Kalmarunionen*) – серија лични сојузи во периодот од 1397 до 1523 година, која ги обединила Норвешка, Данска и Шведска под еден монарх. Секоја од овие земји се одрекнала од својата сувереност, но не и од независноста. Во 1523 година, Шведска, незадоволна од данската доминација, излегла од сојузот основајќи суверена монархија под Густав I. Данска сепак ја контролира Норвешка сè до 1814 година, која потоа е под контрола на Шведска. Калмарската Унија ја создала данската кралица Маргарета I Велика во шведскиот град Калмар, кој тогаш се наоѓал на шведско-данската граница, откако данските и шведските сили со заедничка акција го победиле шведскиот крал Алберт од Мекленбург, кој бил со германско потекло.

Шведска, незадоволна со данската доминација и нејзината политика на војување за делови од денешна Германија, првпат се побунила во 1439 година. Тој бунт бил задушен, но оној од 1470 година, траел со десетлетија. На крајот, Калмарската Унија пропаднала во 1523 година кога Густав Ваза бил избран за крал на Шведска.
Данска успеала да ја одржи контролата над Норвешка сè до 1814 година кога под притисок на Велика Британија и Шведска била присилена да ѝ ја предаде на Шведска.

## Наводи

## Надворешни врски

* The Kalmar Union – Maps of the Kalmar Union
* Kalmarska unija - Proleksis enciklopedija 

Категорија:Поранешни држави
Категорија:Историја на Данска
Категорија:Историја на Шведска
Категорија:Историја на Норвешка
Категорија:Историја на Исланд
Категорија:Калмар (округ)
Заглембовско наречје

**Заглембовското наречје** е говор на луѓето од заглембовскиот регион, денес надвор од употреба. Тоа му припаѓала на малополскиот дијалект, со шлески и руски каракетеристики (главно на планот на лексиката).

Меѓу изгубените одлики може да се споменат:

* зачувувањето на старата наставка за аорист во прво лице еднина минато време (*-ach, -ech → -ak, -ek*), на пример: *bułek –* byłem*, charowołak –* ciężko pracowałam 
* преминот на звучното *-ch* w *-k*, на пример: *w nosyk cosak, ik* 
* *-o* како наставка на придавките во трето лице еднина, женски род, на пример: *dobro baba* 
* мазурски изговор, на пример: *sacunek, zaba, capka* 
* русизми на планот на лексиката, на пример: *raniec* – plecak, tornister (ранец); *śmirny* – grzeczny, spokojny (учтив, мирен); *skolko* – ile (колку); *konfiety* – cukierki (бонбони); *riebiata* – dzieci (деца). 
* краковско-познањска звучна фонетика, на пример: *bered Adama, płod upad* 
* лабијализација, на пример: *łociec, łokno, łobrona* 
* присуство на ниски самогласки, на пример: *mom, jo, dóm, syr* 
* премин на изговорот на *-ą* во *-om*, на пример: *są → som, idą → idom* 
* упростување на согласните групи, на пример: *jastrząb → jascąb*

Одлики кои преживеале до денес:

* тврд завршеток на глаголската основа, на пример: *kąpe, kłame, rąbe, chrape* 
* род кај именките различен од општополскиот, на пример: krawat (кравата) – *krawatka*, parasol (чадор) – *parasolka*, kluska (кнедла) – *klusek*, taboret (табурет) – *tabor(et)ka*, puf (коклица) – *pufa*, por (праз) – *pora* 
* тврд изговор на буквата *ń* – *słonce, w koncu*

## Библиографија
* Magda Pastuchowa, Aldona Skudrzykowa: *Polszczyzna Zagłębia Dąbrowskiego*, Katowice 1994.

Категорија:Полски јазик
Маратонците го трчаат почесниот круг (филм)

**Маратонците го трчаат почесниот круг** (српски: *Маратонци трче почасни круг*) - југословенски филм од 1982 година, во режија на Слободан Шијан, по сценариото на Душан Ковачевиќ. Главните улоги ги играат: Богдан Диклиќ, Јелисавета Сека Саблиќ, Зоран Радмиловиќ, Мија Алексиќ, Данило Бата Стојковиќ, Павле Вуисиќ, Миќа Томиќ и Бора Тодоровиќ. 

## Синопсис
Дејството на филмот се одвива во 1935 година, во еден провинциски град во Србија. Во семејството Топаловиќ живеат пет генерации мажи, који извршуваат погребни услуги. Исто така, тие се караат околу наследството што го оставил штотуку починатиот Пантелие Топаловиќ. Најмладиот член на семејството, Мирко (го игра Диклиќ), сака да се откаже од работата и да работи некоја „почесна“ работа. Тој сака да ја се ожени со ќерката на Били Питон (го игра Радмиловиќ), Кристина (ја игра Саблиќ), но таа не го сака. Били, пак, сака да ги земе парите што му ги должи семејството Топаловиќ и затоа го поттикнува Мирко да го земе својот дел од наследството, ако сака да се ожени со Кристина. Меѓутоа, таа е вљубена во најдобриот другар на Мирко, Ѓенка (го игра Тодоровиќ), кој има либерални погледи на светот и сака да сними порнографски филм во кој главните улоги треба да ги играат Мирко и Кристина. На крајот од филмот, Мирко ја убива Кристина зашто ја наоѓа како води љубов со Ѓенка, а потоа семејството Топаловиќ ја пали куќата на Били Питон. Истовремено, дружината на Били ја пали куќата на Топаловиќ. Потоа, двете групи се среќаваат на улицата и започнува престрелка во која семејството Топаловиќ ги убиваат Били и неговите помошници. 

## Наводи

Категорија:Југословенски филмови
Категорија:Филмови од 1982 година
Категорија:Српски филмови
Категорија:Филмови на Слободан Шијан
Категорија:Филмови со Богдан Диклиќ
Категорија:Филмови со Јелисавета Сека Саблиќ
Категорија:Филмови со Зоран Радмиловиќ
Категорија:Филмови со Мија Алексиќ
Категорија:Филмови со Данило Бата Стојковиќ
Категорија:Филмови со Павле Вуисиќ
Категорија:Филмови со Миќа Томиќ
Категорија:Филмови со Бора Тодоровиќ
Категорија:Филмови на српски јазик
Категорија:Филмови чие дејствие се одвива во Србија
Данска во Втората светска војна

На почетокот на Втората светска војна, Данска прогласила неутралност. За поголемиот дел од војната, земјата била протекторат, а потоа окупирана територија на Германија. Одлуката за окупирање на Данска била донесена во Берлин на 17 декември 1939 година. На 9 април 1940 година, Германија ја окупирала Данска во операцијата Везерибунг, а кралот и владата продолжиле да функционират де факто како протекторат над земјата до 29 август 1943 година, кога Германија ја ставила Данска под директна воена окупација, која траела до сојузничката победа на 5 мај 1945 година. Спротивно на ситуацијата во другите земји под германска окупација, повеќето дански институции продолжиле да функционираат релативно нормално до 1945 година. И Данската влада и кралот останале во земјата во непријатната врска меѓу демократскиот и тоталитаристичкиот систем, во знак на протест против германските барања за воспоставување на смртната казна за саботажа.

Нешто повеќе од 3.000 Данци починале како директен резултат на окупацијата. Дополнителни 2.000 доброволци на Слободниот Дански корпус и Вафен СС, од кои најмногу потекнуваат од германското малцинство во јужна Данска, загинале во борбата на Источниот фронт, додека во сојузничката служба загинале 1072 трговски морнари. Севкупно, ова претставува многу ниска стапка на смртност во споредба со другите окупирани земји.

Делотворно се појавило и Движење на отпорот што се развило до крајот на војната, а повеќето дански Евреи биле спасени во 1943 година кога германските власти наредиле нивно интернирање како дел од Холокаустот.

## Наводи


Категорија:Германски воени окупации
Категорија:Окупирани територии во Втората светска војна
Категорија:Сили на Оската
60. западен меридијан

**60. западен меридијан** — меридијан кој се протега од Северниот Пол преку Северноледениот Океан, Гренланд, Северна Америка, Атлантскиот Океан, Јужна Америка, Јужниот Океан и Антарктикот до Јужниот Пол.

60. западен меридијан образува голема кружница со 120. источен меридијан.

## Места
Почнувајќи од Северниот Пол и упатувајќи се јужно кон Јужниот Пол, 60. западен меридијан поминува низ:

:

## Поврзано

* 59. западен меридијан 
* 61. западен меридијан

Категорија:Меридијани
Стокхолмска крвава бања

230px|мини|десно|Стокхолмското крвопролевање

**Стокхолмска крвава бања** или  **Стокхолмско крвопролевање** (шведски: **Stockholms blodbad**, дански: **Det Stockholmske Blodbad**) – масовни убиства на шведското благородништво од страна на данскиот крал Кристијан II.

Данска, Норвешка и Шведска се обединиле во Калмарската Унија. Тоа било личен сојуз под еден монарх во периодот од 1397 до 1523 година. Секоја од овие земји се одрекнала од својата сувереност, но не и од независноста. Во Шведска дошло до судир меѓу оние кои ја поддржувале унијата и оние кои сакале нејзина сувереност.

Во 1520 година, данскиот крал Кристијан II, ја нападнал Шведска. Регентот на Шведска, Стен Стуре Помладиот, бил убиен во борбите. Кристијан II го држел под опсада Стокхолм четири месеци. Кога градот паднал, се прогласил за крал на Шведска и наредил да се обезглават 82 водечки шведски благородници, вклучувајќи и двајца бискупи, заради наводен ерес. Повод за ересот била смената на надбискупот Густав Троле. Телото на регентот на Шведска, кој претходно бил убиен, било откопано и запалено на клада. Швеѓаните биле толку огорчени од злосторствата на Кристијан II, што му го дале прекарот „Кристијан Тиранинот“. Во 1523 година бил протеран од Шведска и Шведска излегла од Калмарската Унија основајќи суверена монархија под Густав I.

## Наводи

Категорија:Политичка историја на Шведска
Категорија:Политичка историја на Данска
Категорија:Стокхолм
Категорија:Римокатоличката црква во 16 век
Карол Дејна

десно|мини
**Карол Дејна** (10 ноември 1911 – 15 април 2004) – полски јазичар и славист.

Во 1930 година завршил во гимназијата „Јулиуш Словацки“ во Тарнопол. Студирал полска филологија на универзитетот „Јан Кажимјеж“ во Лавов, каде што дипломирал во 1935 година. До 1941 година работел како учител во лавовските средни училишта.  Од 1945 година бил поврзан со универзитетот во Лоѓ, првично како асистент, а потоа како доцент (во 1947 одбранил докторат, а во 1952 бил хабилитиран), заменик-професор (1951–1954) и професор (од 1954). Од 1954 бил вонреден професор, а од 1962 – редовен професор. Во 1983 година станал дописен член на Полската академија на науките, а од 1989 – нејзин редовен член. Од 1993 бил дописен член на Полската академија на знаењата. На универзитетот во Лоѓ ја извршувал функцијата на проректор (1956–1959), заменик-директор на Институтот за полска филологија (1970–1979), а во 1988 година добил почесна титула доктор *honoris causa*.

Од 1956 бил член на комитетот за лингвистика при Полската академија на науките, долгогодишен (од 1976) претседател на дијалектолошката комисија. Во периодот 1985–1989 бил заменик-претседател на одделот на Полската академија на науките во Лоѓ.  Бил член на Лоѓското научно друштво, претседател на првиот оддел на ова здружение, потпретседател и уредник на „Расправи на јазичната комисија на Лоѓското научно друштво“. Бил лауреат на повеќе стручни награди, нахдрадата на градот Лоѓ (1982), научната награда на Лоѓското научното друштво (1985). Ја добил и почесната титула на заслижен на наставник на Полската народна република.

На планот на научната работа, се занимавал со словенската дијалектологија. Бил автор на повеќе од 100 научни трудови, меѓу кои:

* *Polsko-laskie pogranicze językowe na terenie Polski* (1951-1952) 
* *Gwary ukraińskie Tarnopolszczyzny* (1957) 
* *Atlas gwarowy województwa kieleckiego* (1962-1968) 
* *Dialekty polskie* (1973) 
* *Atlas polskich innowacji dialektalnych* (1981) 
* *Atlas gwar polskich. Kwestionariusz - notatnik* (1987) 
* *Słownik gwary czeskiej mieszkańców Kucowa* (1990) 
* *Z zagadnień ewolucji oraz interferencji językowej* (1991)

Категорија:Починати во 2004 година
Категорија:Родени во 1911 година
Категорија:Полски јазичари
Коресанд

десно|200п|мини|Карта на Коресанд и околните острови.

**Коресанд** () — песочен брег близу севернофризискиот брег во Данска и сместен југозападно од данскиот остров Манде.

Постоела најмалку една населба на Коресанд пред честите плимни бури во текот на 1900-тите години да доведат да биде напуштен. Лете можно е да се патува од Манде до Коресанд со вагон влечен од трактор.

Категорија:Дански Ваденски Острови
Категорија:Песочни брегови во Северното Море
30. западен меридијан

**30. западен меридијан** — меридијан со должина која се протега од Северниот Пол низ Северноледениот Океан, Гренланд, Атлантскиот Океан, Јужниот Океан и Антарктикот до Јужниот Пол.

30. западен меридијан образува голема кружница со 150. источен меридијан, и тој е појдовниот меридијан за часовниот појас UTC-2.

## Места
Почнувајќи од Северниот Пол и упатувајќи се на југ кон Јужниот Пол, 30. западен меридијан поминува низ:

:

## Поврзано

* 29. западен меридијан 
* 31. западен меридијан 
* Зад триесеттиот

Категорија:Меридијани
25. западен меридијан

**25. западен меридијан** — меридијан со должина која се протега од Северниот Пол преку Северноледениот Океан, Гренланд, Атлантскиот Океан, Зеленортските Острови, Јужниот Океан и Антарктикот до Јужниот Пол.

25. западен меридијан образува голема кружница со 155. источен меридијан.

На Антарктикот, меридијанот ја дефинира источната граница на Аргетинска Антарктика територија присвоена од Аргентина и минува низ приосвоената Британска Антарктичка Територија - следствено има преклопување на присвоените територии.

## Места
Почнувајќи од Северниот Пол и упатувајќи се на југ кон Јужниот Пол, 25. западен меридијан поминува низ:

:

## Поврзано

* 24. западен меридијан 
* 26. западен меридијан

Категорија:Меридијани
Дански Ваденски Острови

**Дански Вадеснки Острови** () — група острови на западниот брбег на Јитланд, Данска. Од 1 јануари 2007 година припаѓаат на регионот Јужна Данска. Претходно припаѓале на окрузите Јужен Јитланд и Рибе.

Данските острови се разликуваат од германските Севернофризиски Острови, бидејќи на нив не живеат Фризи.

## Острови

Фане е сместен близу Есбјерг, со кој е поврзан со ферибот. Главни градови на Фане се Нордби и Сендерхо. Други градови се Вестерхавсбад и Риндби. Островот е долг 16 километри и широк 5 километри и има површина од 56 км2. Во 2005 година имал 3.169 жители. Целиот западен брег е исполнет со плажи, а на северозападниот дел на островот се наоѓа Серен-Јесенс-Санд, огромен песочен брег.

Манде е помал остров јужно од Фане, пооддалечен од копното. Тој е единствениот дански халиг, најблиску до описот на германските острови. Браната на Манде го држи морето кај заливот. Поголемиот дел од историјата на островот вклучува напори за враќање на делови од нивниот остров од морето.

Реме е моментално најјужен остров од оваа група (мал ненаселен поранешен остров Јордсанд е појужно, но потонал во 1999 година, оставајќи зад себе само песочен брег). Реме е поврзан со данското копно со пат преку насип и островот се наоѓат само 3 километри од германскиот остров Зилт, до кого има ферибот. Има бројни мали населби како Конгсмарк, Естерби, Лаколк и Сендерстранд.

Исто така, постои и малиот остров Лангли, кој се наоѓа во Хо Бугт, северно од Есбјерг. Тој е најсеверен остров од целата група. Некогаш бил дел од полуостров, но копнената врска била прекината во плимна бура пред неколку векови. Оттогаш, се создал провлак на запад и сега го штити Лангли од уништувачката моќ на морето. Денес, островот е дом на научна станица, сместена во вила изградена во  век. Има површина од 8 км2 и може да се дојде од копното пеш на лето.

Јордсанд и Коресанд се два песочни брега во данскиот дел на Ваденското Море. Јордсанд е поранешен халиг.

## Поврзано
* Список на острови во Данска

## Наводи

## Надворешни врски


Категорија:Острови во Данска
Категорија:Фризиски Острови
Јордсанд

мини|200п|На десниот горен крај е Јордсанд

**Јордсанд** () — поранешен мал халиг близу севернофризискиот брег во Данска и сместен југоисточно од данскиот остров Реме и источно од германскиот остров Зилт. Островот бил првпат именуван како Хиортсанд („остров на елени“) и веројатно бил поврзан со копното и со островот Зилт. Старото име означува дека имало елени на островот.

Документите од 1231 година го опишуваат островот со површина од 20 км2. Поседувал бројни варфтови (вештачки подигнати ридови). Островот бил уништен од низа плимни бури. Неговата површина во 1807 и во 1843 година била запишана како 40,7 и 18,4 хектари, соодветно. Во 1895 година, бура го уништила последниот варфт и островот бил напуштен и станал птичјо засолниште. Обиди за да се заштите од постојаните поплави биле направени во 1970-тите, но со ограничен успех бидејќи островот не бил заштитен од насип. Големината на островот на крајот се намалила на 2,3 хектари и ненаселениот остров бил конечно уништен во поплава во зимата 1998/99 година. До 1999 година исчезнала целата вегетација на поранешниот остров и Данската агенција за природа го отстранила нивното склониште од поплавеното подрачје. Во 1999 година, островот бил официјално прогласен за исчезнат.

Денес, областа е песочен брег (*højsande*), *Jordsand Flak* слично на Коресанд близу Фане.

Неговото име го носи една од најстарите организации во Германија за животната средина, *Verein Jordsand*, која е основана во 1907 година.

## Наводи

## Надворешни врски

Категорија:Хализи
Категорија:Поранешни острови во Данска
Втора фудбалска лига на Македонија 1997/1998

**Втората фудбалска лига на Македонија 1997/1998** - 6. издание на Втората фудбалска лига на Македонија. Сезоната започнала во август 1997 и завршила во мај 1998. Во оваа сезона прваци биле Осогово и Работнички Кометал.

## Запад
### Екипи

### Табела

Извор: MacedonianFootball.com

## Исток
### Екипи

### Табела

Извор: MacedonianFootball.com

## Поврзано
* Фудбалски куп на Македонија 1997/1998
* Прва фудбалска лига на Македонија 1997/1998
* Трета фудбалска лига на Македонија 1997/1998

## Наводи

## Надворешни врски
*Македонија - Список на конечни табели (RSSSF) 
*Фудбалска федерација на Македонија
*MacedonianFootball.com 
*Македонски фудбалски резултати 

1
Втора лига
Втора лига
Кога ќе бидам мртов и бел

**„Кога ќе бидам мртов и бел“** (српски: *Кад будем мртав и бео*) — српски и југословенски филм од 1967 година, во режија на Живоин Павловиќ по сценариото на Љубиша Козомара и Гордан Михиќ. Главните улоги ги играат: Драган Николиќ, Слободан Алигрудиќ, Миодраг Андриќ, Северин Бијелиќ, Неда Спасојевиќ и Ружица Сокиќ. На Пулскиот филмски фестивал, филмот ја освоил „Златната арена“, а Павловиќ бил прогласен за најдобар режисер.

## Синопсис
Јанко Бугарски, познат како Џими Барка (го игра Николиќ), заедно со својата девојка Лилица (ја игра Спасоевиќ), мора да ја напушти привремената работа као сезонски работник. Неговата мајка е сиромашна перачка и не може да му помогне, а тој не може да најде работа во фабриките. Џими ги краде работниците на едно градилиште и, бегајќи од гонителите, останува без Лилица. Тогаш почнува неговата авантура. Набргу ја среќава кафанската пејачка Душка (ја игра Сокиќ), станува нејзин љубовник и самиот учи да пее. Иако пее лошо, тој патува по малите места, пеејќи на панаѓурите и во воените гарнизони. Во едно место ја среќава младата заботехничарка Бојана и со неа оди во Белград на натпреварот на младите пејачи. Таму, наместо аплаузи и афирмација, него го дочекуваат со свирежи и со навреди. Џими бега и на еден брод повторно ја среќава Лилица, која живее од ситни кражби и од симулирање дека е бремена. Тие одат кај Милутин (го игра Алигрудиќ), управникот на поранешното градилиште и го уценуваат со приказната дека Лилица го носи неговото дете. Но, Милутин открива дека е измамен и јанапаѓа Лилица, но Џими го спречува, а потоа го исмева пред работниците. Понижен и изнервиран, директорот ја зема својата пушка и го убива Џими.

## Наводи

Категорија:Југословенски филмови
Категорија:Српски филмови
Категорија:Црно-бели филмови
Категорија:Филмови на Живоин Павловиќ
Категорија:Филмови со Драган Николиќ
Категорија:Филмови со Слободан Алигрудиќ
Категорија:Филмови со Миодраг Андриќ
Категорија:Филмови со Северин Бијелиќ
Категорија:Филмови со Неда Спасојевиќ
Категорија:Филмови со Ружица Сокиќ
Категорија:Филмови со Љиљана Јовановиќ
Категорија:Филмови со Миќа Томиќ
Категорија:Филмови со Јанез Врховец
Категорија:Филмови на српски јазик
Категорија:Филмови од 1967 година
Категорија:Филмови чие дејствие се одвива во Србија
Категорија:Филмови чие дејствие се одвива во Белград